Tjipto Mangoenkoesoemo

dr. Tjipto Mangoenkoesoemo (EBI: Cipto Mangunkusumo, Aksara Jawa: ꦕꦶꦥ꧀ꦠꦩꦔꦸꦤ꧀ꦏꦸꦱꦸꦩ) (Pecangaan, Jepara, 4 Maret 1886 – Batavia, 8 Maret 1943) èngghi panèka sala sèttong tokoh pergerakan kamadhika'an Inḍonèsia. Asareng Ernest Douwes Dekker tor Ki Hajar Dewantara, salèrana èkennal kalabân sebbudhân "Tiga Serangkai" sè nyebbarraghi ide pemerintahan dhibi' bân  kritis ḍâ' pemerintahan penjajahan Hindia Belanda. 

Tjipto Mangoenkoesoemo èngghi panèka tokoh ḍâlem Indische Partij, sèttong organisasi politik sè pertama kali è ḍâlem makalowar ide pemerintahan dhibi' tor è kelola masyarakat dhibi' bannè bâlândhâ. Taon 1913, salèrana sareng kaḍuwâ rekannèpon  èpanyèngla sarèng pemerintah kolonial ka Bâlândhâ asabhâb tolèsan tor aktifitas politik èpon, tor bhuru abhâli è taon 1917.

Dokter Cipto akabhin bân rèng binè' sè adhâgâng batik, padâ-padâ angguta organisasi Insulinde, nyamana Marie Vogel è taon 1920.

Bidâ bân duwâ' kancana dâlem "Tiga Serangkai" sè jhejjher è dâlem pendidikan, Cipto tetteb ajhâr è jalur politik kalabân dhâddhi angguta Volksraad. Asabhâb tèngka ghulina sè radikal,  taon 1927 salèrana è buwâng polè bân pemerintah Bâlândhâ ka Banda.

Salèrana sèdhâ taon 1943 bân è makammaghi è TMP Ambarawa. È tanggal 19 Desember 2016, atas sadhâjâ jasa-jasa èpon, Pemerintah Republik Indonesia, nyabâ' ghâmbârrâ abâ'na  è pecahan uang logam rupiah anyar, pecahan Rp200.

 Parjhâlânan Oḍi' 
Cipto Mangunkusumo lahèr 4 Maret 1886 è Pecangaan, Kabupaten Jepara, Keresidenan Jepara. Salèrana mènangka potra palèng towa dâri Mangunkusumo, priyayi mabâ è dâlem struktur masyarakat Jhâbâ. Parjhâlânan Mangunkusumo è kabidhi kalabân dhaddhi ghuru bhâsa Melayu neng sekolah dasar è Ambarawa, terros menjadi kapala sekolah è  sekolah dasar neng Semarang ban dhâddhi  pembantu administrasi è Dewan Kota neng Semarang. Sabatara, sang ibu èngghi panèka katoronan dâri towan tana è Mayong, Jepara.

Maskè bannè dâri kalowargâ priyayi birokratis sè tèngghi pangkattepon, Mangunkusumo kellar masakola na'-potona kantos olle gellar tèngghi.

Cipto bân le'-ale'na, iyâ arèya Gunawan, Budiardjo bân Syamsul Ma’arif asakola è STOVIA, sabâtara Darmawan, alè'na ollè beasiswa dâri pamarènta Bâlândhâ kaangghuy ajhâr èlmo kimia industri è Universitas Delft, Belanda. Sè bungso, Sujitno lolos dhâddhi mahasiswa Rechtshoogeschool te Batavia.

 Sèdhâ 
Dâlem pembuangan, panyakè' asmana dhâddhi polè. Bânnya' cakancana Cipto ngusullaghi dâ' pamarènta sopajâ Cipto è pakalowar. È bâkto Cipto è soro nandhâtanganè parjanjiyân kalabân ollè molè ka Jhâbâ kalabân nyabâ' hak politik èpon.

Ciptohttps://www.iisg.nl/rebels/en/content/173-tjipto-mangunkusumo langsung ngoca' lebbhi baik matè è Banda katèmbâng nyabâ' hak politik èpon. Cipto èyallè ka Bali, Makasar, bân taon 1940 Cipto èyallè ka Sukabumi. Tjipto sèdha  tanggâl 8 Maret 1943 asabhâb penyakit asma.

 Sombher